
VENDIM 
Nr. 425, datë 10.5.2017

PËR RREGULLAT E ORGANIZIMIT, FUNKSIONIMIT TË KOMISIONIT PËR DHËNIEN E DËSHMISË SË STATUSIT TË PUNONJËSVE  TË INDUSTRISË SË NAFTËS DHE TË GAZIT, KRITERET DHE PROCEDURAT PËR LËSHIMIN E VËRTETIMIT TË POSAÇËM ZYRTAR

Në mbështetje të nenit 100 të Kushtetutës dhe të neneve 3, 5 e 19, të ligjit nr. 8/2017, “Për statusin e punonjësve të industrisë së naftës dhe të gazit”, me propozimin e ministrit të Energjisë dhe Industrisë dhe të ministrit të Mirëqenies Sociale dhe Rinisë, Këshilli i Ministrave

VENDOSI:

I. NGRITJA E KOMISIONIT PËR PAJISJEN ME DËSHMI ZYRTARE IDENTI-FIKUESE PËR PUNONJËSIT QË PËRFI-TOJNË STATUSIN E PUNONJËSVE TË INDUSTRISË SË NAFTËS E TË GAZIT DHE RREGULLAT E FUNKSIONIMIT TË TIJ
1. Pranë ministrisë përgjegjëse për industrinë e naftës dhe të gazit ngrihet Komisioni për pajisjen me dëshmi zyrtare identifikuese për personat që përfitojnë statusin e punonjësit të industrisë së naftës dhe të gazit, me përbërje, si më poshtë vijon:
- 5 përfaqësues nga ministria përgjegjëse për industrinë e naftës dhe të gazit;
- 1 përfaqësues nga ministria përgjegjëse për çështjet sociale;
- 1 përfaqësues nga Ministria e Financave.
Kryetari i Komisionit është një nga përfaqësuesit e ministrisë përgjegjëse për industrinë  e naftës dhe të gazit.
Ministri i Energjisë dhe Industrisë me një urdhër të veçantë cakton kryetarin dhe anëtarët e Komisionit.
2. Komisioni mblidhet për shqyrtimin e kërkesave të aplikantëve jo më vonë se data 10 e çdo muaji pranë ministrisë përgjegjëse për industrinë e naftës dhe gazit. Data e mbledhjes caktohet nga kryetari i Komisionit dhe njoftimi i anëtarëve bëhet jo më vonë se 5 (pesë) ditë para zhvillimit të mbledhjes.
3. Mbledhja e komisionit organizohet pranë ambienteve të ministrisë përgjegjëse për industrinë e naftës dhe gazin. Mbledhja konsiderohet e vlefshme kur në të marrin pjesë jo më pak se 2/3 e anëtarëve të tij.
4. Në çdo mbledhje të organizuar mbahet procesverbal, në të cilin pasqyrohen pjesëmarrja në komision, diskutimet e anëtarëve të komisionit, si dhe vendimi që merret.
5. Anëtarët e komisionit nuk mund të përfaqësohen në mbledhje nga persona të tjerë. 
6. Kur nga shqyrtimi i dokumentacionit dhe verifikimet e kryera rezulton se nuk plotësohen kushtet e kërkuara, sipas neneve 5 e 7, të ligjit nr.8/2017, “Për statusin e punonjësve të industrisë së naftës dhe të gazit”, dhe të kapitullit II, të këtij vendimi, Komisioni njofton aplikantin për dokumentacionin që mungon dhe të drejtën e tij për ta plotësuar atë. Shqyrtimi i dokumentacionit të plotësuar bëhet në mbledhjen e radhës së Komisionit.
7. Në përfundim të shqyrtimit të dokumen-tacionit, Komisioni merr vendimin përkatës që lidhet me pajisjen ose jo të aplikuesit me dëshmi zyrtare identifikuese. Vendimi merret me të paktën 2/3 e votave të anëtarëve pjesëmarrës në mbledhje. Anëtarët e komisionit, të cilët votojnë kundër, shprehin qëndrimin e tyre të arsyetuar në procesverbalin e mbledhjes.
8. Vendimi i komisionit hartohet i arsyetuar dhe nënshkruhet nga të gjithë anëtarët e tij, pjesëmarrës në mbledhje. 
9. Për çdo aplikim të miratuar nga Komisioni, strukturat përgjegjëse në ministrinë përgjegjëse për naftën dhe gazin përgatitin dëshminë zyrtare identifikuese, e cila nënshkruhet nga kryetari i Komisionit dhe vuloset nga protokolli i ministrisë përgjegjëse për industrinë e naftës dhe të gazit. 
10. Formati i dëshmisë zyrtare identifikuese përmban:
a) titullin e dokumentit: Dëshmia e statusit të punonjësit të industrisë së naftës dhe të gazit (Dëshmia Zyrtare Identifikuese);
b) Numrin e regjistrimit themeltar dhe datën;
c) Të dhënat personale të aplikuesit (emër, mbiemër, atësi, datëlindje, vendbanim dhe fotografi);
ç) Vitet në punë gjithsej në industrinë e naftës dhe gazit, sipas neneve 5 e 7, të ligjit nr. 8/2017, “Për statusin e punonjësve të industrisë së naftës dhe të gazit”;
d) Vitet e punës të kryera sipas përcaktimeve të pikës 2, të nenit 9, të ligjit nr. 8/2017, “Për statusin e punonjësve të industrisë së naftës dhe të gazit”.
11. Në rast refuzimi të kërkesës, aplikuesi i interesuar ka të drejtë të paraqesë ankim në gjykatën kompetente, brenda 30 (tridhjetë) ditëve kalendarike nga data e marrjes dijeni për refuzimin e aplikimit.
12. Në ministrinë përgjegjëse për industrinë e naftës dhe të gazit mbahet regjistri themeltar i dëshmive zyrtare identifikuese për statusin e punonjësve të industrisë së naftës dhe të gazit.
13. Komisioni përfiton një pagesë prej 5 000 (pesë mijë) lekësh për çdo mbledhje të realizuar. Fondet e nevojshme përballohen nga ministria përkatëse ku punojnë anëtarët e Komisionit. 
II. DOKUMENTACIONI PËR PAJISJEN ME DËSHMI ZYRTARE IDENTIFIKUESE
1. Të drejtën për marrjen e statusit të punonjësit të industrisë së naftës dhe gazit e kanë naftëtarët dhe ish-naftëtarët që plotësojnë kushtet në përputhje me  ligjin nr. 8/2017, “Për statusin e punonjësve të industrisë së naftës dhe të gazit”.
2. Aplikuesi duhet të paraqesë në ministrinë përgjegjëse për industrinë e naftës dhe gazit, pranë Komisionit të ngritur për këtë qëllim sipas pikës 1 të këtij vendimi dokumentacionin e mëposhtëm:
a) Kërkesën për pajisjen me dëshmi zyrtare identifikuese;
b) Fotokopje të noterizuar të një dokumenti identifikues të aplikuesit;
c) Fotokopje të noterizuar të librezës së punës ose të librezës së pensionit;
ç)  Vërtetimin e posaçëm zyrtar lëshuar sipas kreut III, të këtij vendimi;
d) Dy fotografi në format dokumenti.
III. KRITERET DHE PROCEDURAT PËR LËSHIMIN E VËRTETIMIT TË POSAÇËM ZYRTAR
1. Pajisen me vërtetim të posaçëm zyrtar naftëtarët dhe ish-naftëtarët, si më poshtë vijon:
a) Ish-naftëtari/naftëtari që punon ose që ka punuar në industrinë e naftës dhe të gazit në profesionin dhe punën, sipas përcaktimit të vendimit nr. 526, datë 20.12.1958, të Këshillit të Ministrave, “Për ndarjen e punëve në kategori për efekt pensioni”; 
b) Ish-naftëtari/naftëtari i uzinave mekanike të naftës;
c) Ish-naftëtari/naftëtari që përfaqëson personelin inxhiniero-teknik, që punon ose ka punuar në ish-ndërmarrjet e sistemit të naftës, si shpim kërkim, shpim shfrytëzim, prodhim, sizmikë (gjeofizika e kërkim-prodhimit), gjeofizikë kantieriale, mekanikë (shërbimet mekanike për përgatitjen, trasportimin, montimin e makinerive e të pajisjeve të industrisë së naftës si dhe në shërbimin e inspektimit dhe emergjencës), institutet gjeologjike dhe teknologjike, të përpunimit, transportit me naftësjellës dhe gazsjellës.
Për të shmangur çdo paqartësi, personel teknik do të konsiderohet edhe punonjësi që ka kryer apo kryen punë apo profesione të cilat, pavarësisht se nuk listohen në vendimin nr. 526, datë 20.12.1958, të Këshillit të Ministrave, “Për ndarjen e punëve në kategori për efekt pensioni”, përfaqësojnë punë në procese, si shpim-kërkim, shpim-shfrytëzim, prodhim, sizmikë, gjeofizikë kantieriale, mekanikë, institutet gjeologjike dhe teknologjike, përpunim, transport me naftësjellës dhe gazsjellës.
ç) Punonjësit ose ish-punonjësit që kanë punuar në profesione apo punë sipas përcaktimit të shkronjave “a”, “b” dhe “c” më sipër, të cilët janë aksidentuar në punë, pavarësisht nga kohëzgjatja e punës.  
2. Pajisja me vërtetim të posaçëm zyrtar bëhet sipas procedurave të mëposhtme:
a) Për naftëtarët dhe ish-naftëtarët:
i) Ish-naftëtari/naftëtari paraqet pranë ndërmarrjes ose institucionit ku ka qenë/është  i punësuar kërkesën për t’u pajisur me vërtetim të posaçëm zyrtar, shoqëruar me një fotokopje të noterizuar të librezës së punës. Në rast se ndërmarrja apo institucioni nuk ekzistojnë si subjekte, për shkak të privatizimit/ ristrukturimit/shkrirjes/mbylljes apo ndonjë arsye tjetër, vërtetimi lëshohet nga ndërmarrja apo institucioni që disponon arkivin me dokumen-tacionet përkatëse;
ii) Ndërmarrja ose institucioni përkatës brenda 10 (dhjetë) ditëve pune nga data e paraqitjes së kërkesës pajis punonjësin me vërtetim të posaçëm zyrtar ku përcaktohen profesioni/profesionet dhe punët e kryera nga ish-naftëtari/naftëtari, si dhe kohëzgjatja e punës;
iii) Vërtetimi i posaçëm dorëzohet pranë ministrisë përgjegjëse për industrinë e naftës dhe të gazit për konfirmim;
iv) Ministria përgjegjëse për industrinë  e naftës dhe të gazit bën konfirmimin brenda 10 (dhjetë) ditëve pune nga data e paraqitjes së kërkesës.
b) Për ish-naftëtarët që kanë dalë në pension:
i) Ish-naftëtari paraqet kërkesën pranë Institutit të Sigurimeve Shoqërore ose në degët rajonale ku është depozituar libreza e punës së ish-naftëtarit, për t’u pajisur me vërtetim të posaçëm zyrtar;
ii) Instituti i Sigurimeve Shoqërore ose degët rajonale, brenda 10 (dhjetë) ditëve pune nga data e paraqitjes së kërkesës, pajis punonjësin me vërtetim të posaçëm zyrtar ku përcaktohen profesioni/profesionet dhe punët e kryera nga ish-naftëtari, si dhe vitet përkatëse të punës;
iii) Vërtetimi i posaçëm dorëzohet pranë ministrisë përgjegjëse për industrinë  e naftës dhe të gazit për konfirmim;
iv) Ministria përgjegjëse për industrinë  e naftës dhe të gazit bën konfirmimin brenda 10 (dhjetë) ditëve pune nga data e paraqitjes së kërkesës.
c) Për ish-naftëtarët dhe naftëtarët, të cilët kanë pasur marrëdhënie pune në shtetet e tjera në profesionet e përcaktuara në nenin 2, të ligjit nr. 8/2017, “Për statusin e punonjësve të industrisë së naftës dhe të gazit”:
i) Vërtetimi i posaçëm për periudhën e kohës që naftëtari apo ish-naftëtari ka punuar pranë ndërmarrjeve apo institucioneve shqiptare të industrisë së naftës lëshohet në përputhje me parashikimet e shkronjave “a” dhe “b”, të pikës 2, të kapitullit III;
ii) Vërtetimi i posaçëm për periudhën e kohës që naftëtari apo ish-naftëtari ka pasur marrëdhënie pune në shtetet e tjera, lëshohet nga subjekti juridik i shtetit të huaj në të cilin ka punuar naftëtari/ish-naftëtari apo institucione të tjera zyrtare, sikurse parashikon legjislacioni i shtetit tjetër. Ky vërtetim  paraqitet për konfirmim pranë ministrisë përgjegjëse për industrinë e naftës dhe të gazit dhe Institutin e Sigurimeve Shoqërore;  
iii) Instituti i Sigurimeve Shoqërore, brenda 10 (dhjetë) ditëve pune nga data e paraqitjes së kërkesës, pajis punonjësin me vërtetim zyrtar, ku përcaktohet se Republika e Shqipërisë ka marrëveshje në fushën e mbrojtjes shoqërore me shtetin përkatës;

iv) Ministria përgjegjëse për industrinë  e naftës dhe të gazit bën konfirmimin brenda 10 (dhjetë) ditëve pune nga data e paraqitjes së vërtetimit nga Instituti i Sigurimeve Shoqërore, ku përcaktohet se Republika e Shqipërisë ka marrëveshje në fushën e mbrojtjes shoqërore me shtetin përkatës.
3. Ngarkohen Ministria e Energjisë dhe Industrisë, shoqëritë dhe institucionet që operojnë në industrinë e naftës dhe gazit dhe Instituti i Sigurimeve Shoqërore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

VENDIM
Nr. 14, datë 28.4.2017

PËR  LICENCIMIN E SH. A UJËSJELLËS KANALIZIME DELVINË

Në mbështetje të nenit 14, pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar si dhe VKM nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator,

VENDOSI:

1. Licencimin e operatorit Sh.a Ujësjellës Kanalizime Delvinë me:
Drejtues Ligjor			Bati 	Çuçuri 
Drejtues Teknik		Vani 	Toti 
2. Operatori Sh.a Ujësjellës Kanalizime Delvinë autorizohet të kryejë veprimtarinë përkatëse të 	kualifikuar në kategorinë:
	Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura;
3.	Zona e shërbimit të këtij operatori është:	
	Bashkia Delvinë			
4. Kjo licencë është e vlefshme për një periudhë 4 (katër) vjeçare.

KRYETARI
Ndriçim Shani

VENDIM
Nr. 15, datë 28.4.2017

PËR  LICENCIMIN E SH. A UJËSJELLËS KANALIZIME TEPELENË

Në mbështetje të nenit 14, pika 1/a, nenit 17 të lgjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar, si dhe VKM nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator,

VENDOSI:

1. Licencimin e operatorit Sh.a Ujësjellës Kanalizime Tepelenë me:
Drejtues Ligjor			Arben 	Kacorri
Drejtues Teknik		Amarildo 	Tola
2. Operatori Sh.a Ujësjellës Kanalizime Tepelenë autorizohet të kryejë veprimtarinë përkatëse të 	kualifikuar në kategorinë:
Kategoria A, për grumbullimin dhe shpërndarjen e ujit për konsum publik;
Kategoria C, për largimin e ujërave të ndotura;
3.	Zona e shërbimit të këtij operatori është:		
Bashkia Tepelenë
Bashkia Memaliaj		
4. Kjo licencë është e vlefshme për një periudhë 4 (katër) vjeçare.

KRYETARI
Ndriçim Shani

VENDIM
Nr. 17, datë 5.5.2017

MBI TARIFAT E UJIT PËR KONSUM PUBLIK PËR  SHOQËRINË UK LUSHNJË QYTET SHA

Në mbështetje të nenit 14 dhe 21, të ligjit nr. 8102 datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujrave të ndotura”, i ndryshuar dhe Metodologjisë “Për vendosjen e tarifave” Komisioni Kombëtar Rregullator,

VENDOSI:

1. Miratimin e tarifave  për shoqërinë U K Lushnjë  Qytet Sha : 
a) Tarifë volumetrike për shërbimet: 
	
	Furnizim me ujë
	Largimi i ujrave të ndotura

	Konsumator familjar
	58  lekë/m3
	17 lekë/m3

	Konsumator publik
	130  lekë/m3 	
	21 lekë/m3

	Konsumator privat
	140  lekë/m3
	24 lekë/m3


b) Tarifë fikse  
Konsumator familjar	 100 lekë/muaj/klient 
Konsumator publik	 200 lekë/muaj/klient   
Konsumator privat 	 200 lekë/muaj/klient   
[bookmark: _GoBack]c) Shitje uji me shumicë	 32 lek/m3 
2. Objektivat e Treguesve Kryesorë të Performancës për vitin 2017:
- uji pa të ardhura (humbjet) 72 %  
- niveli i matjes					100 %  
- kohëzgjatja e furnizimi		7 orë/ditë 
- efiçenca e stafit				5.29  p/000/lidhje
- mbulimi me ujë				80 %
- mbulimi me kanalizime	50 %
- norma e arkëtimit			90 %
- cilësia e ujit (klor+koliform)	sipas standarteve 
3. Pagesa rregullatore vjetore për UK Lushnjë Qytet Sha do të jetë 0.6% e të ardhurave të llogaritura. 
4. Vendimi KKRR nr. 6, datë 10.3.2014 “Për miratimin e tarifave të ujit për konsum publik për Sha U K Lushnjë  qytet” shfuqizohet.		
5. Ky vendim hyn në fuqi më 1.6.2017 dhe është i vlefshëm deri në miratimin e tarifave të reja.	

KRYETARI
Ndriçim Shani

VENDIM
Nr. 18, datë 5.5.2017

PËR LICENCIMIN E SH. A UJËSJELLËS KANALIZIME KRUJË

Në mbështetje të nenit 14, pika 1/a, nenit 17 të ligjit nr. 8102, datë 28.03.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar si dhe VKM nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator,

VENDOSI:

1. Licencimin e operatorit Sh.a Ujësjellës Kanalizime Krujë me:
	Drejtuesi Ligjor 	Ledio Çela  
	Drejtues Teknik 	Rexhep Llega
2.	Operatori Sh.a Ujësjellës Kanalizime Krujë autorizohet të kryejë veprimtarinë përkatëse të kualifikuar në kategorinë:
Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura;
3. Zona e shërbimit të këtij operatori është:	
	Bashkia 	Krujë
4. Kjo licencë është e vlefshme për një periudhë 4 (katër) vjeçare.

KRYETARI
Ndriçim Shani

KËRKESË
Nr. 2845, datë 16.5.2017

PËR SHPRONËSIM PUBLIK

Ministria e Transportit dhe Infrastrukturës shpall kërkesën “Për shpronësimet për interes publik, të pasurive pronë private që preken nga ndërtimi i segmentit rrugor “Unaza Veriore Korçë) (shtesa)”, për pasurinë e llojit “truall”.
Subjekti kërkues i këtij objekti është Autoriteti Rrugor Shqiptar. Me anë të këtij publikimi në shtyp kërkojmë të vemë në dijeni personat të cilët preken nga ky shpronësim. Vënia në dijeni, konsiston në masën e vlerësimit të llogaritur, në bazë të vendimit nr. 138, datë 23.3.2000 të Këshillit të Ministrave “Për kriteret teknike të vlerësimit dhe përllogaritjes së masës së shpërblimit për pasuritë pronë private që shpronësohen, të pasurive që zhvlerësohen dhe të të drejtave të personave të tretë, për interes publik”, i ndryshuar, për pronarët sipas listës emërore bashkëlidhur.
Pronarët që kanë emrin në listën emërore dhe personat e tretë, brenda 15 ditëve nga plotësimi i këtij afati për publikim, kan ë të drejtë të paraqesin pretendimet e tyre lidhur me çmimin, sipërfaqen, tirullin e pronësisë, apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Transportit dhe Infrastrukturës).
Ky publikim bëhet për pasurinë e llojit “truall”. Pronarët do të kompensohen,për efekt shpronësimi, pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë Autoritetit Rrugor Shqiptar (subjekti kërkues në bazë të ligjit nr. 8561, datë 22.12.1999 “Për shpronësimin dhe marrjen në përdorim të përkohshëm, të pasurisë pronë private për interes publik”.
Vlera totale e shpronësimit është 738 430 (shtatëqind e tridhjetë e tetë mijë e katërqind e tridhjetë) lekë.

ZËVENDËSMINISTRI I TRANSPORTIT 
DHE INFRASTRUKTURËS
Bahri Shaqiri



REPUBLIKA E SHQIPËRISË
MINISTRI E TRANSPORTIT DHE INFRASTRUKTURËS
AUTORITETI RRUGOR SHQIPTAR
SEKTORI I SHPRONËSIMEVE

LISTA E PRONARËVE QË SHPRONËSOHEN NGA NDËRTIMI I SEGMENTIT RRUGOR “UNAZA VERIORE KORÇË (SHTESA)”
	PRONARI
	Z.Kad.
	Nr. i pasurisë
	Lloji i pasurisë
	Sip.e shpronësuar (m2)
	Çmimi  (lekë/m2)
	Vlera totale (lekë)
	Shënime

	Nr.
	Emri
	Atësia
	Mbiemri
	
	
	
	
	
	
	

	1
	Llambi
	Andon 
	Tona
	8563
	2/150
	Truall
	98
	7535
	738430
	Konfirmuar nga ZVRPP

	
	SHUMA                                                                                                                                     738430

